# name
El pràcticum del Grau de Pedagogia: la implicació de l’estudiant en l’optimització de l’itinerari formatiu

# metadata.dc.description[].value
Podeu consultar la versió castellana al camp recurs relacionat.

# metadata.dc.description.abstract[].value
Aquest treball neix amb la voluntat d’identificar la importància que té la cerca de sinergies entre les institucions de pràctiques i la Universi- tat per a la construcció de marcs mentals i conceptuals compartits, així com per consolidar les bases del model d’avaluació actual del pràcticum del Grau de Pedagogia, on participen les tres mirades dels agents impli- cats: alumnat, professorat tutor de la Universitat de Barcelona i tutores de les organitzacions de pràctiques.
Al llarg d’aquest escrit, s’ha volgut implicar l’estudiantat en el seu procés d’aprenentatge —arran de les seves experiències i vivències—, amb el propòsit de millorar l’itinerari formatiu del pràcticum d’aquest grau universitari. Tots els seus elements sorgeixen del plantejament i la contextualització de l’estudiantat universitari actual i de la seva identitat professional, en una societat cada cop més complexa, global, canviant i innovadora.
D’aquesta manera, es concep el pràcticum com un element essencial per a l’adquisició de competències i coneixements que contribueixen al desenvolupament formatiu i a la construcció de la identitat professional de l’alumnat universitari. Aquest treball ofereix un panorama sobre l’estat i els reptes de les tres assignatures del pràcticum i proporciona una comprensió més gran de la necessitat de canvi i interrelació per a la qualitat del procés d’aprenentatge en educació superior dels alumnes del Grau de Pedagogia. Es ressalta, així, la necessitat dels professionals d’estar en constant formació. Un treball de veus, mirades i posicionaments per la reflexió i les opinions que suposa i alinea reptes per a la formació acadèmica i universitària de la figura del pedagog.

# metadata.dc.rights[].value
(c)  ICE i Ediciones OCTAEDRO, S.L., 2018

# metadata.dc.title[].value
El pràcticum del Grau de Pedagogia: la implicació de l’estudiant en l’optimització de l’itinerari formatiu